Babad Tegal

Sekang Wikipédia, Ènsiklopédhi Bébas basa Banyumasan: dhialék Banyumas, Tegal, Cirebon karo Jawa Serang/Banten lor.

[sunting] Prakata

Babad Tegal ora bisa dipisah karo sejarah Kerajaan Galuh Purba (dibangun adoh sedurung abad 5 Masehi). Kerajaan kiye dibangun nang sekitar Gunung Slamet ning bar kuwe pusat kerajaane pindah maring Garut - Kawali (abad 6-7 Masehi) mbentuk utawa ngelanjutaken pemerentahan nang Kerajaan Galuh Kawali. Kerajaan Galuh Purba kuwe dibangun pendatang-pendatang sekang Kutai, Kalimantan ning sedurung agama Hindu melebu nang Kutai. Keturunan-keturunan Kerajaan Galuh Purba kiye nerusna pemerentahan Kerajaan nang Garut - Kawali (Ciamis) sing wis duwe budaya Sunda, terus sebagian campur darah karo keturunan Kerajaan Kalingga (Jawa Tengah).

Babad Tegal juga ora bisa dipisah karo sejarah Kerajaan Galuh Kawali sing wilayah kekuasaane ngeliputi lewih separo wilayah Jawa Tengah siki (kemungkinan tekan Kedu karo Purwadadi), dadi termasuk juga wilayah Tegal karo Banyumasan.

Babad Tegal juga ora bisa dipisah karo babad Kerajaan-Kerajaan utama nang Jawa Tengah karo Jawa Barat antarane Kerajaan Tarumanegara, Kerajaan Kalingga, Kerajaan Pajajaran, Kerajaan Mataram, Kasultanan Demak, Kasultanan Pajang lyy sebab wilayah Tegal umume dadi bagian kerajaan-kerajaan kuwe.

Babad Tegal juga ora bisa dipisah karo sosok Ki Gede Sebayu sing akeh kaitane karo pembentukan Kadipaten Tegal.

[sunting] Catetan Sejarah

Sekitar abad X, Tome Pieres tau mampir nang Tegal. Tom Pieres kuwe penjelajah sekaligus saudagar asal Portugis, dheweke dagang kasil-kasil pertanian juga gula nang pelabuhan Tegal. Miturut catetan Tom Pieres, jaman kuwe perdagangan nang Tegal esih didominasi wong-wong India karo Tionghoa.

Antara abad X ngantek abad XVI kemungkinan nang wilayah Tegal ana sistem pemerentahan utawa dikuasai kerajaan cilik sebab miturut catetan Rijklof Van Goens karo data nang buku W. Fruin Mees, disebut nek sekitar taun 1575 daerah kuwe termasuk daerah merdeka sing dipimpin Raja cilik utawa Pangeran, kiye juga didukung data nang buku The History of Java (Raffles) nek ana kerajaan cilik sing jenenge kerajaan Mandaraka (ana juga sing nyebut kerajaan Salya) nang sekitar wilayah Tegal, ning catetan kiye mandan meragukan.

Kerajaan Mataram molai nguasai wilayah Tegal bar penyerangan pasukan Mataram sing dipimpin Panembahan Sedo Krapyak. Sebagai bagian kerajaan Mataram, wilayah Tegal olih status Kadipaten tanggal 18 Mei taun 1601, Ki Gede Sebayu diangkat dadi penguasa, jabatane ialah Juru Demang (sederajad karo Tumenggung).

Jaman perang Diponegoro (1825 – 1830), miturut catetan P.J.F. Louw nang bukune De Java Oorlog Uan, wilayah Tegal dipimpin Residen Uan Den Poet.


Tulisan/artikel kiye egin tulisan rintisan.

Mangga melu ngembangaken dadi tulisan sing utuh.


mBalik ming: